Այս նիւթի քննարկման ժամանակ Պոյաճըգիւղի Ս. Երից Մանկանց եկեղեցւոյ թաղային խորհուրդի ատենապետ Նազարէթ Էօզսահակեան հանդէս եկաւ քննադատական ելոյթով մը։ Ան անբաւարար նկատեց Թորոս Ալճանի գործունէութեան ընդհանուր արդիւնքը։ Էօզսահակեան բաղդատութիւններ ըրաւ անոր նախորդին՝ Լաքի Վինկասի հետ։ Իր խօսքերով՝ Լաքի Վինկաս պաշտօնավարութեան տարիներուն ձեռքբերումներ ապահոված էր իր պատկանած յոյն համայնքին համար։ «Անոնք, որոնք նման պաշտօններու գլուխ կ՚անցնին, նախ եւ առաջ պէտք է մտածեն իրենց սեփական համայնքը։ Լաքի Վինկաս ըրաւ այդպէս, սակայն մենք որպէս համայնք ի՞նչ շահեցանք Թորոս Ալճանի գործունէութեան շնորհիւ», ըսաւ Էօզսահակեան։